Aproape 2.000 de noi cazuri de Covid şi 10 decese, raportate în ultimele 24 de ore.
Aproape 2.000 de noi cazuri de Covid şi 10 decese la pacienţi confirmaţi cu noul coronavirus au fost raportate în ultimele 24 de ore, a anunţat duminică Ministerul Sănătăţii. Distinct de cazurile nou confirmate, în urma retestării pacienţilor care erau deja pozitivi, 115 de persoane au fost reconfirmate pozitiv.
Aproape 2.000 de noi cazuri de Covid şi 10 decese la pacienţi confirmaţi cu noul coronavirus au fost raportate în ultimele 24 de ore, a anunţat duminică Ministerul Sănătăţii.În ultimele 24 de ore au fost înregistrate 1.939 cazuri noi de persoane infectate cu SARS – CoV – 2, cu 1.161 mai puţine faţă de ziua anterioară. 221 dintre cazurile noi din 24 de ore sunt ale unor pacienţi reinfectaţi, testaţi pozitiv la o perioadă mai mare de 90 de zile după prima infectare.Distinct de cazurile nou confirmate, în urma retestării pacienţilor care erau deja pozitivi, 115 de persoane au fost reconfirmate pozitiv.În unităţile sanitare de profil, numărul de persoane internate în secţii cu COVID-19 este de 2.753 cu 86 mai mult faţă de ziua anterioară. De asemenea, la ATI sunt internate 394 persoane, cu 5 mai puţin decât în ziua anterioară.Dintre cei 394 pacienţi internaţi la ATI, 349 sunt nevaccinaţi.Din totalul pacienţilor internaţi, 208 sunt minori, 204 fiind internaţi în secţii, cu 8 mai mult decât în ziua anterioară şi 4 la ATI, cu 2 mai mult decat în ziua anterioară.Până duminică, 64.905 de persoane diagnosticate cu infecţie cu SarsCov-2 au decedat.În ultimele 24 de ore au fost raportate de către INSP 10 decese (5 bărbaţi şi 5 femei), dintre care două anterioare intervalului de referinţă.Dintre cele 10 decese, 5 au fost înregistrate la categoria de vârstă 60-69 de ani, unul la categoria de vârstă 70-79 de ani şi 4 la categoria de vârstă peste 80 de ani.Toate decesele înregistrate sunt ale unor pacienţi care au prezentat comorbidităţi.Din totalul de 10 pacienţi decedaţi, 9 au fost nevaccinaţi şi unul vaccinat. Pacientul vaccinat care a decedat avea vârsta între 70-79 de ani şi prezenta comorbidităţi.